Xornadas de Patrimoniu Lingüísticu y Cultural
#000001
Cabreira l’Alta estrena mapa turístico-patrimonial con más de 200 topónimos autóctonos n’asturllionés
#000004
L’Aula Cabreiresa de Trueitas acoyiéu esti sábadu pasáu la presentación del mapa turísticu de Cabreira l’Alta feitu por El Teixu, l’Institutu d’Estudios Cabreireses (IEC)y l’Ayuntamientu de Trueitas. L’actu, que tuvo llugar drento de las actividades de la VII Feria del Llibru de Cabreira 2023, contou cona presencia de Fernando Álvarez-Balbuena y Iván Martínez Lobo, coordinadores del trabayu. L’aportación específica d’El Teixu consistiéu na recoyida de la toponimia popular autóctona pa garantir la fidelidá a la tradición oral de tolos ñombres que se representan no mapa.
#000005
La mayor parte de los datos recoyéronse nas
prácticas de trabayu de campu del III Cursu d’Encuestadores de la Tradición
Oral en Llión, celebráu en Trueitas l’añu 2019. Posteriormente feciéronse
varias encuestas más p’ampliar y revisar los topónimos necesarios pa completar
la toponimia de las deciséis rutas. Los resultaos de la encuestación nun
sirvieron namás pa recoyer los ñombres de los sitios, sinón qu’aumentaron el
conocimientu de las falas cabreiresas y se documentaron mueitos rasgos desconecíos hasta agora.
#000007
Dende l’IEC destacaron qu’esti mapa «saca a la lluz
la gran riqueza patrimonial de Cabreira l’Alta, pa que tolas personas, locales
ou visitantes, puedan acercase a ella». El documentu incluye información de
castros, canales romanas, parques, arquitectura popular, museos, igresias,
molines ou monumentos naturales, entre outros.
#000009
El mapa yá está disponible nas instalaciones turísticas de Cabreira l’Alta, y tamién puede descargase en PDF aquí.
#000010